
Naslov: Preusmerjajo Savo in poglabljajo gradbeno jamo
Napoved za voditelja:

25. marca so na gradbišču četrte od petih HE na spodnji Savi, HE Brežice slovesno obeležili začetek gradnje. Ta se je dejansko začela že 13. marca, takoj po pridobitvi gradbenega dovoljenja. Dela na zdaj največjem gradbišču v Sloveniji, ta bo obsegalo več kot deset kilometrov dolžine, za zdaj ob ugodnem vremenu potekajo po načrtih. Zdaj sicer potekajo šele pripravljalna dela, saj morajo preusmeriti reko Savo in do oktobra izkopati gradbeno jamo, v kateri se bo začela gradnja same elektrarne s petimi prelivnimi polji in največjim akumulacijskem bazenu.
T- Iz Brežic GORAN ROVAN /

X- Snemalec in montažer Tomi Naglič /

Na gradbišču HE Brežice je v teh dneh zelo živo, vse bolj pa se večajo tudi kupi izkopanega materiala – predvsem mivke in peska.
T- ANDREJ UNETIČ /
X- odgovorni nadzornik gradnje HE Brežice pri HSE invest /

»Po enem mesecu intenzivnih del smo skopali že polovico vseh predvidenih izkopov, to je 300 tisoč kubikov od predvidenih 600 tisoč v celoti. Dela se trenutno intenzivno izvajajo na izkopu obtočnega kanala, preko katerega bo ves čas gradnje preusmerjena reka Sava. Nekje koncu junija pa se prične z izkopi same gradbene jame in izdelavi nasipov.«
Pripravljalna dela izvaja konzorcij podjetij RGP, Kostak in CGP s številnimi podizvajalci.
T- MIRAN HUDOURNIK /
X- odgovorni vodja gradbišče HE Brežice iz RGP /

»Je približno, cirka 50 ljudi dnevno tukej zaposlenih. Dela se izvajajo v dveh izmenah, predvsem tukej na izkopu obtočnega kanala. Ob izkopih se delajo tudi zaščite brežin. Sava bo preusmerjana nekje v začetku meseca junija.« 
Ves izkopan material bodo uporabili za gradnjo nasipov deset kilometrov dolgega akumulacijskega bazena. Zdaj pa se zaključuje tudi postopek izbire izvajalca gradbenih del za jezovno zgradbo brežiške HE, tako da bo kmalu znano, komu bo zaupan ta obsežen posel.
